ก่อนหน้านี้ประจำเดือนก็มาตามปกติทุกรอบ 28วัน แต่รอบล่าสุด ประจำเดือนมาเมื่อวันที่ 3มิ.ย. - 6 มิ.ย. และ 30มิ.ย - 4ก.ค จนมาถึงวันนี้ 6ส.ค ประจำเดือนยังไม่มาเลยค่ะ เป็นเพราะอะไรคะ ปล.ไม่มีแฟนค่ะ
สวัสดีค่ะ หากประจำเดือนมาวันที่ 3-6 มิ.ย. และมาอีกครั้งวันที่ 30 มิ.ย.-4 ก.ค. เท่ากับมีระยะห่างระหว่างรอบประจำเดือนที่ 27 วัน ซึ่งถือว่าปกติดี ส่วนหลังจากนั้น หากประจำเดือนยังไม่มา และไม่เคยมีเพศสัมพันธ์ ก็อาจเกิดจากสาเหตุต่างๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น แนะนำให้รอประจำเดือนไปอีกซักระยะก่อนค่ะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีภ่วะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ เป็นต้น